Žiebtuvėlis
Žiebtuvėlis − prietaisas kibirkščiai įžiebti arba liepsnai gauti. Kibirkštį arba liepsną sukelia trinami kibirkščiuojantys lydiniai, elektra įkaitinta viela arba elektrinis išlydis. Žiebtuvėliai būna su degalais (benzinu, dujomis) arba be jų (elektrinis žiebtuvėlis). Pirmasis žiebtuvėlis − Dobereinerio lempa buvo išrastas 1823 m. J. V. Dobereinerio (Johann Wolfgang Döbereiner) ir buvo gaminamas iki 1880 m.